google/wiki40b huggingface dataset:
Greenfields

Sejarah

Pada awal 1990-an, negara-negara Asia Tenggara, termasuk Indonesia, mengalami perkembangan ekonomi yang pesat.  Apabila kuasa beli rakyat bertambah, keperluan untuk gaya hidup yang sihat dan bahan makanan berkualiti tinggi turut meningkat. Malangnya keperluan untuk ini kebanyakannya dipenuhi dengan produk yang diimport, salah satunya adalah susu yang menggunakan susu tepung import. Masalah susu import yang sangat banyak di Indonesia ialah idea awal penubuhan PT Greenfields Indonesia.  Pada 14 Mac 1997, PT Greenfields Indonesia diwujudkan kepada sekumpulan perniagaan Australia dan Indonesia yang mempunyai kepakaran dalam bidang agribisnis. Syarikat ini bermula dengan mengembangkan ladang di Desa Babadan, Gunung Kawi, Jawa Timur, tempat dengan persekitaran suhu yang sejuk untuk sapi tenusu istimewa yang diimport dari Australia. Pada April 1999 pembinaan kemudahan pemprosesan susu mula beroperasi pada bulan Jun 2000. Susu yang dihasilkan oleh ladang ini adalah susu berkualiti tinggi dan memenuhi syarat ketat di dunia dalam mikrobiologi. PT Greenfields Indonesia menghasilkan susu pasteur dan susu UHT dalam pelbagai jenis, rasa dan saiz pembungkusan. Pada masa ini, ladang Greenfields mempunyai lebih daripada 10,000 lembu dengan spesies Holstein dan Jersey. Selain melayani pasaran domestik, lebih daripada 50% pengeluaran PT Greenfields Indonesia dipasarkan di Singapura, Malaysia, Hong Kong, Filipina dan negara-negara lain di rantau ini. Kini Greenfields telah berkembang dari syarikat tenusu kepada syarikat tenusu yang bukan sahaja menghasilkan susu tetapi produk susu derivatif lain seperti yogurt, keju dan krim putar.
2 Muharam

2 Muharam merupakan hari kedua dalam kalendar Hijriah.
Uthiramerur

Demografik 2001

Menurut bancian India pada tahun 2001, Uthiramerur memiliki bilangan penduduk seramai 23,653. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Uthiramerur memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
Batu Api

Majalah Batu Api dipimpin oleh kartunis, novelis terkenal Mishar (Mior Shariman Hassan). Majalah ini mempunyai halatujunya yang tersendiri setelah Mishar keluar dari CESB. Dengan tema, format yang agak berbeza, Batu Api merupakan majalah humor yang agak lantang menyampaikan mesej mengkritis di atas tanggungjawab sosialnya kepada masyarakat. Maskot Batu Api ialah seorang lelaki bercermin mata hitam bertopi dan jaket persis seorang penyiasat sedang menghisap paip.
Di antara pelukis komik dan kartun yang turut bersama-sama beliau ialah NAN, Juragan, Azmie, Kimo, Miki, Ajep, Acai, Mie, Bidi, Dan yang kemudiannya disertai oleh Zoy, Awang, Akam dan lain-lain penyumbang.Kemudiannya, Batu Api di kendalikan pula oleh Don, Bor dan lain-lain, dengan disertai oleh lebih ramai kartunis TOP pada masa itu, termasuk Tazidi, Long, Wak Sarawak, Baba Chuah, Asan, Nudin, Aloy, dan ramai lagi... Kartun Munsyi dan Tuan Raffles oleh Juragan antara kartun satira yang cukup baik dan pedas.
Majalah APO? adalah salah satu majalah tempatan yang berkonsepkan lawak dan juga komik. Lahir disekitar 90an dan meketengahkan ramai kartunis tempatan seperti kartunis Petai, Rambai, Pandan, Cendol, Spider, Rio, Sagu, Sireh dan ramai lagi. Di bawah satu bumbung bersama majalah Ujang namun pendekatannya agak berlainan dari segi pengisian dan humornya. Sehingga kini Apo masih lagi diminati dengan dipasarkan 2 kali sebulan.
Santa Cristina de la Polvorosa

Santa Cristina de la Polvorosa merupakan sebuah kawasan perbandaran di Sepanyol di Zamora, di komuniti autonomi Castile dan León.
Neubukow-Salzhaff

Neubukow-Salzhaff merupakan sebuah munisipaliti terletak di daerah Rostock, Niedersachsen, Jerman.
Altenau, Lower Saxony

Altenau merupakan sebuah munisipaliti terletak di daerah Goslar, Niedersachsen, Jerman.
Ille-sur-Têt

Ille-sur-Têt merupakan sebuah komun di jabatan Pyrénées-Orientales di selatan Perancis.
Lubuk Mayan

Poskod

Poskod yang digunakan di Lubuk Mayan adalah 37261. Terdapat 6 buah desa di dalam daerah kecamatan Rantau Pandan.
Masjid Al-Ehsan, Jalan Jeli 24/25

Latar belakang

Masjid Al-Ehsan terletak di kedudukan Latitud 3 darjah, 2 minit, 12 saat Utara dan Longitud 101 darjah, 31 minit, 12 saat Timur. Arah kiblatnya adalah pada 292 darjah, 36minit, 32 saat.
Sekolah Kebangsaan Nanga Beguang

Sejarah

Sekolah Kebangsaan Nanga Beguang merupakan sebuah sekolah rendah yang berada di bawah pentadbiran Pejabat Pelajaran Daerah Song. Sekolah ini telah ditubuhkan dalam tahun 1958 di sebuah tapak yang didermakan oleh seorang anak jati tempatan yang begitu prihatin terhadap keperluan sistem pendidikan di kalangan masyarakat setempat. Beliau yang dimaksudkan ialah Penghulu Abit Anak Angkin. Bagi sesi persekolahan 2009, sekolah ini diterajui seramai 25 orang kakitangan yakni 17 orang guru dan 8 orang Anggota Kakitangan Sokongan.
Masjid Felda Hutan Percha

Latar belakang

Masjid Felda Hutan Percha mula dibina pada tahun 1965 oleh kerajaan Persekutuan di bawah kelolaan Felda. Ia kemudian dikenali sebagai Masjid Al- Hijrah. Masjid ini juga telah diperbaiki semula pada tahun 1975 hasil sumbangan daripada penduduk dan Peneroka serta kerajaan Negeri Melaka sehingga kini.
Masjid ini dibina pada tahun 1965 dan dibaharui pada tahun 1975 dengan bantuan kerajaan dan derma orang ramai.
Sekolah Kebangsaan Bota Kanan

Sekolah kebangsaan Bota Kanan ialah sebuah sekolah rendah yang terletak di No. 1, Jalan Besar Bota Kanan, 32600, Bota, Perak, Malaysia.

Lokasi

Sekolah ini terletak di kawasan luar bandar di Daerah Perak Tengah, Perak, di dalam sebuah pekan kecil iaitu Pekan Bota Kanan.

Pentadbiran

Sekolah in diketuai oleh seorang Guru Besar. Di samping itu, pentadbirannya juga dibantu oleh seorang Guru Kanan 1, Guru Kanan HEM dan Guru Kanan Kokurikulum. Bilangan guru di sekolah ini seramai 43 orang iaitu 14 lelaki dan 29 perempuan. Manakala bilangan staf sokongan seramai 8 orang. Jumlah muridnya 756 orang dan terdiri daripada anak-anak kakitangan kerajaan dan orang kampung.

PPD

Sekolah ini di bawah pentadbiran Pejabat Pendidikan Daerah Perak Tengah dan Jabatan Pendidikan Negeri Perak.

Akademik

Pencapaian di bidang akademik (UPSR), kokurikulum dan iklim sekolah adalah baik berbanding dengan sekolah-sekolah gred A luar bandar yang lain di daerah tersebut mengikut laporan Pejabat Pendidikan Daerah Perak Tengah (1997). Terdapat pelbagai program yang dilaksanakan oleh sekolah ini yang mengarah kepada kecemerlangan seperti mengadakan kelas tambahan akademik, projek kelas elit, program jiran cemerlang, projek keceriaan sekolah, klinik sukan, kursus motivasi, kem ibadat dan sebagainya.

Guru Besar

Guru Besar sekolah ini pernah menjawat jawatan sebagai pengetua beberapa buah sekolah menengah sebelum dilantik menjadi Guru Besar di sekolah ini. Di samping itu, misi sekolah ini ialah "SKBK Cemerlang". Misi ini bertepatan dengan misi Jabatan Pendidikan Negeri Perak iaitu "Perak Nombor 1". Misi sekolah ini jelas dan difahami oleh semua stafnya. Kebanyakan gurunya sudah berpengalaman lebih daripada 5 tahun. Mereka menpunyai sikap yang terbuka, mudah menermia sebarang perubahan.

Anugerah

Sekolah Kebangsaan Bota Kanan juga telah dianugerahi sebagai "Sekolah Harapan Negara" pada tahun 1997 bagi kategori sekolah luar bandar pada peringkat kebangsaan. Manakala pada tahun sebelumnya iaitu 1995 dan 1996, sekolah ini telah berjaya rnemenangi pertandingan "Keceriaan Sekolah" peringkat kebangsaan. Manakala pada tahun 1996 juga, sekolah ini telah memenangi pertandingan "Landskap" peringkat negeri Perak. Suasana pembelajaran di sekolah ini adalah begitu memberangsangkan dengan pelbagai kemudahan yang tersedia. Kemudahan tersebut adalah seperti bilik darjah yang cukup, padang permainan, pusat sumber, bilik bengkel, makmal, peralatan sukan, komputer, bilik cetak dan sebagainya. Di dalam kawasan sekolah ini juga terdapatnya sebuah Pusat Kegiatan Guru (PKG), maka pelbagai kelengkapan dan kemudahan yang ada dalam PKG dapat digunakan untuk mempertingkatkan prestasi sekolah, khususnya di bidang akademik.

Ibu bapa

Persatuan Ibu Bapa dan Guru (PIBG) juga begitu berperanan di sekolah ini. Kewujudan persatuan ini dapat membantu pihak sekolah bagi melaksanakan pelbagai program kecemerlangan.
Pembantu perubatan

Pembantu perubatan bermula bertapak di Malaysia sejak tahun 1786 dengan nama Dresser. Ia bermula di Pulau Pinang pada tahun 1823 dan disusuli berkembang ke Negeri Melaka dan juga Singapura. Pada tahun 1936, nama Dresser telah ditukar kepada nama Pembantu Rumah Sakit (HA).
Tahun 1957 iaitu tahun kemerdekaan Negara Malaysia, Jawatan Pembantu Rumah Sakit telah ditukar dan dikenali ramai sebagai Pembantu Hospital (HA) di seluruh Malaysia. Pada tahun 1961 secara rasminya "National Union Of Hospital Assistant" (NUHA) telah didaftarkan. Pada tahun 1969, Sekolah Latihan Pembantu Hospital yang pertama telah beroperasi di Kuching, Sarawak. Manakala pada tahun 1971, Sekolah Latihan Pembantu Hospital yang kedua telah beroperasi di Seremban, Negeri Sembilan.
Akta Pembantu Hospital (Pendaftaran), telah dikuatkuasakan pada tahun 1977. Seiring dengan pembangunan kerjaya, pada tahun 1985 nama Pembantu Hospital (HA) telah ditukar dengan nama "Pembantu Perubatan" (MA). Tahun 1986, secara rasminya Persatuan Pembantu Perubatan Malaysia telah ditubuhkan. Sejajar dengan perubahan semasa dan seiring dengan perkembangan kesihatan di Malaysia, keperluan kepada perkembangan profesion turut diambil perhatian. Maka, sijil Pembantu Perubatan telah diiktiraf sebagai Diploma Pembantu Perubatan oleh Kementerian Kesihatan Malaysia pada tahun 1989.
Pada tahun 2007, nama Pembantu Perubatan (MA) telah ditukarkan kepada Penolong Pegawai Perubatan (AMO). Transformasi profesyen semakin berkembang sejajar dengan perkembangan teknologi perubatan masa kini dengan kewujudan Skim Bersepadu. Pengwujudan jawatan bagi Penolong Pegawai Perubatan Siswazah ke skim Pengurusan dan Profesional (P&P).
Fungsi Penolong Pegawai Perubatan dalam fasiliti kesihatan ialah memberi perkhidmatan penjagaan kuratif, promotif, preventif dan rehabilitatif kepada setiap lapisan masyarakat. Merujuk kepada sumber pendaftaran Lembaga Pembantu Perubatan sehingga tahun 2010 seramai 12,325 orang Penolong Pegawai Perubatan telah berdaftar dengan Lembaga Pembantu Perubatan, Kementerian Kesihatan Malaysia.
Eric Dier

Awal karier

Dilahirkan di Cheltenham, Dier berpindah ke Portugal dari England ketika berumur sepuluh tahun apabila ibunya ditawarkan kerja katering di Portugal ketika UEFA Euro 2004. Bakat bola sepaknya dijumpai oleh guru P.E. sekolahnya, (International Preparatory School) Miguel Silva, yang merujuk dia kepada pencari bakat Sporting. Pada tahun 2010, ibu-bapanya kembali ke England manakala Dier kekal di Portugal, tinggal di akademi Sporting CP. Dier menandatangani terma profesional bersama Sporting pada bulan April 2010. Kelab Portugal itu mengalahkan Arsenal, Tottenham Hotspur, dan Manchester United, untuk mendapatkan tandatangannya. Sporting juga menjual 50% hak ekonomi pemain itu kepada pemilik pihak ketiga, "Quality Football Ireland Limited". Sporting membeli semula Dier pada bulan Februari 2012 dengan menjual 50% hak Filipe Chaby.

Everton (pinjam)

Pada bulan Januari 2011, Dier bersetuju untuk menyertai Everton secara pinjaman jangka pendek sehingga 30 Jun. Dier bermain untuk Everton B18 sepuluh kali semasa tempoh perpinjamannya dan memenangi Liga Perdana B18 2010-11 bersama pasukan itu.

Sporting B

Pada 26 Ogos 2012, Dier membuat penampilan sulung untuk Sporting B dalam Segunda Liga 2012-13 ketika kemenangan 1–3 ke atas Atlético menggantikan Diego Rubio (minit ke-77). Pada 4 November 2012, Dier menjaringkan gol senior pertamanya menerusi sepakan percuma ketika menentang Benfica B dimana mereka menang 1–3 dalam Segunda Liga.

Sporting

Pada 11 November 2012, Dier dipanggil ke pasukan utama dalam Primeira Liga 2012-13 dimana mereka menang 1–0 ke atas S.C. Braga. Pada 26 November 2012, dia menjaringkan gol pertamanya untuk pasukan utama Sporting ketika seri 2–2 dengan Moreirense F.C. dalam liga.

Tottenham Hotspur

Pada 2 Ogos 2014, Dier menandatangani kontrak lima tahun bersama Tottenham Hotspur dengan perpindahan £4 juta. Dia membuat penampilan kompetitif pertamanya untuk kelab itu ketika menentang West Ham United pada 16 Ogos, dan menjaringkan gol untuk membantu pasukannya menang 1-0. Lapan hari kemudian, dalam perlawanan keduannya, dia menanduk masuk sepakan percuma dari Erik Lamela ketika menang 4–0 ke atas Queens Park Rangers. Dier bermain dalam kesebelasan utama pada 1 Mac 2015 ketika Tottenham kalah dalam perlawanan akhir Piala Liga kepada Chelsea di Wembley.

Karier antarabangsa

Dier mendapat panggilan pertamanya ke skuad England pada bulan November 2011 apabila jurulatih B18, Noel Blake memilihnya untuk perlawanan menentang Slovakia. Dia bermain keseluruhan 90 minit ketika seri 1-1 pada 16 November 2011.
Pada 28 Mei 2013, dia dinamakan dalam skuad-21 pemain untuk Piala Dunia B-20 FIFA 2013. Dia membuat penampilan sulungnya pada 16 Jun ketika kemenangan 3–0 dalam perlawanan pemanas badan menentang Uruguay.
Dia membuat penampilan sulungnya untuk England bawah-21 pada 13 Ogos 2013, ketika kemenangan 6–0 win ke atas Scotland.
Kampung Tengah, Sungai Pasir

Poskod

Poskod yang digunakan di Kampung Tengah (Sungai Pasir), Sungai Petani, Kedah adalah 08000.
Tricia Helfer

Kehidupan awal

Helfer yang dilahirkan dalam komuniti jarang Donalda di Stettler County, Alberta. Beliau yang ditumbuhkan di ladang biji-bijian keluarga.
Jamwon-dong

Jamwon-dong merupakan sebuah dong dan kawasan perbandaran yang terletak di daerah Seocho, wilayah Seoul, Korea Selatan.
Lembaga Alkitab Indonesia

Lembaga Alkitab Indonesia (LAI) adalah sebuah badan yang bertanggungjawab menterjemahkan Alkitab ke dalam bahasa Indonesia. LAI adalah sebahagian dari United Bible Society, sebuah organisasi yang menterjemahkan Alkitab di seluruh dunia.
Badan lainnya yang mengusahakan terjemahan dalam bahasa-bahasa Indonesia adalah Lembaga Biblika Indonesia, milik Gereja Katolik Rom di Indonesia.
Sejak tahun 1970-an Lembaga Alkitab Indonesia dan Lembaga Biblika Indonesia telah bekerja sama untuk menghasilkan satu versi Alkitab berbahasa Indonesia yang sama. LAI juga terus memperbaharui terjemahannya agar bersesuaian dengan perkembangan bahasa Indonesia. Dari Alkitab Terjemahan Lama (TL), Alkitab Terjemahan Baru (TB), Alkitab Bahasa Indonesia Sehari-hari (BIS), hingga yang terakhir Alkitab Terjemahan Baru Versi 2 (semakan rasmi tahun 1997).
KRI Siada

TORPEDO

Tiada maklumat

PELURU BERPANDU

Tiada maklumat

MERIAM

Propulsion: 2 diesels, 2 shafts, 3,460 bhp, 21 knots Armament: 1 40 mm, 1 7.62 mm MG
Meriam utama bot peronda kelas Sibaru, KRI Siada yang dipasang pada dek hadapan, adalah meriam 40 mm dan mesingan 7.62 mm pelbagai kegunaan yang menawarkan pertahanan udara jarak-dekat terhad terhadap pesawat sayap kekal dan pesawat sayap berputar dan bagi tugan rondaan.

TUJAHAN

Kapal KRI Siada mempunyai dua enjin disel yang disambung kepada dua gandar yang menghasilkan 3,460 bhp secara berterusan dengan kelajuan bertempur 21 batu nautikal.
Pengkalan Rama Tengah

Poskod

Poskod yang digunakan di Kampung Pengkalan Rama Tengah, Melaka, Melaka ialah 75100.
Valderrueda

Valderrueda merupakan sebuah kawasan perbandaran di Sepanyol di León, di komuniti autonomi Castile dan León.
Sultan Muhammad Ibni Sultan Ibrahim

Sultan Muhammad merupakan putera kepada Sultan Ibrahim Ibni Al-Marhum Sultan Mansur. Baginda merupakan pemerintah Kelantan terakhir dari Dinasti Chermin.

Pemerintahan

Baginda memerintah selama 5 tahun sahaja. Selepas baginda mangkat,  Sultan Adiludin Ibni Al-Marhum Nik Jamaluddin mengambil kembali pemerintahan. Dengan itu, era Dinasti Chermin dan pemerintah Kelantan daripada keturunan Iskandar Agung tamat dan digantikan dengan Dinasti Champa-Jembal yang berasal daripada keturunan Rasulullah s.a.w..
Menara Jam Besar

Menara Jam Besar terletak di Jalan Putera, Alor Setar, Kedah. Ia dibina pada tahun 1912 dahulu dan kini berusia lebih kurang 100 tahun. Tiba pada waktu-waktu tertentu, jam ini akan berbunyi. Daripada segi reka bentuknya, terdapat dua unsur yang ditonjolkan di sini iaitu unsur Islam dan Hindu.
Unsur Islam dapat dilihat pada bahagian kubahnya berserta lambang bulan sabit yang biasanya dapat dilihat pada masjid-masjid. Begitu juga ukiran yang terdapat di sekeliling menara ini. Tetapi, kalau diperhatikan pada bahagian bawah menara tersebut, ukirannya melambangkan unsur Hindu, terutamanya pada bahagian pintu masuknya.
Pembinaan bangunan Jam Besar ini mempunyai kaitan rapat dengan Masjid Zahir yang bersebelahan iaitu daripada segi peranan dan fungsinya. Ia memberi kemudahan kepada orang ramai terutamanya bilal yang bertugas di masjid bagi menentukan waktu masuknya waktu solat sebelum azan dilaungkan. Dahulunya jam di menara ini akan berbunyi setiap kali menjelang masuknya waktu solat dan diikuti dengan paluan nobat yang akan dimainkan di Balai Nobat dan sejurus kemudian azan akan dilaungkan dari Masjid Zahir.
Kampung Baru Padang Sanai

Poskod

Poskod yang digunakan di Kampung Baru Padang Sanai, Kuala Nerang, Kedah adalah 06300.
Amirudin Shari

Latar belakang peribadi

Beliau dibesarkan di Pontian, Johor. Beliau menerima pendidikan menengah di Sekolah Menengah Benut di Pontian dan memiliki pendidikan universiti di Universiti Putra Malaysia, lulus dengan ijazah Sarjana Muda dalam Sains Sosial. Beliau aktif terlibat dalam aktivisme pelajar semasa hari kampusnya dan dikenali sebagai pendebat yang mahir.
Selepas meninggalkan universiti, Amirudin bekerja sebagai penyelaras program di Institut Kajian Dasar, sebuah pertubuhan bukan kerajaan yang berdedikasi kepada penyebab kebangkitan kebudayaan dan pembinaan masyarakat madani.
Sepanjang kerjayanya di Institut Kajian Dasar, Amirudin menjalankan penggubalan dan penyeliaan program kesedaran sosial termasuk politik dengan siri di bawah pengurusannya seperti Forum Intelek Awam, Program Islam Tanwiri dan juga Sekolah Politik, sebuah program yang mencerahkan politik untuk anak-anak muda.
Di samping itu, Amirudin memperoleh latihan khas mengenai persiapan pilihan raya 'Bagaimana Melakukan Kempen' di bawah Konrad Adenauer Stiftung yang diadakan di Berlin dan Munich, Jerman. Pengalaman ini amat penting kerana Amirudin selalu diberikan tugas-tugas mengenai logistik, komunikasi, dan penggerak atas penglibatan awalnya dalam Parti Keadilan Rakyat.
Pada bulan Mac 2005, Amirudin berkahwin dengan Masdiana Muhamad. Pasangan ini mempunyai enam orang anak.

Menteri Besar Selangor

Sebelum menjawat jawatan Menteri Besar Selangor beliau merupakan Ahli EXCO Kerajaan negeri Selangor.
Lekir

Penduduk

Peserta diambil dari belia seluruh negeri Perak. 99% Melayu dan hanya 1 orang India.
Kampung Permatang Samak

Poskod

Poskod yang digunakan di Kampung Permatang Samak, Bedong, Kedah ialah 08100.
Pasirlawang

Poskod

Poskod yang digunakan di Pasirlawang adalah 46385. Terdapat buah desa di dalam daerah kecamatan Purwadadi.
Soderstorf

Soderstorf merupakan sebuah munisipaliti terletak di daerah Lüneburg, Niedersachsen, Jerman.
Hötensleben

Hötensleben merupakan sebuah kawasan perbandaran terletak di daerah Börde, Saxony-Anhalt, Jerman.
Peniskalaan

Peniskalaan, pemujaradan, pengabstrakan, atau abstraksi dalam erti utamanya ialah proses konsep yang dalamnya peraturan-peraturan dan konsep-konsep umum diturunkan daripada penggunaan dan pengelasan contoh-contoh spesifik, penanda harfiah ("benar" atau "konkrit"), prinsip-prinsip pertama, atau kaedah-kaedah lain. "Peniskalaan" ialah hasil daripada proses ini—konsep yang bertindak sebagai kata nama superkategori untuk semua konsep subordinat, dan menghubungkan mana-mana konsep berkaitan sebagai kelompok, bidang, atau kategori.
Peniskalaan konsep boleh dibentuk dengan penapisan kandungan maklumat bagi suatu konsep atau fenomena boleh cerap, hanya memilih aspek-aspek yang relevan untuk tujuan tertentu. Contohnya, peniskalaan bola sepak kulit kepada idea lebih am, bola, hanya memilih maklumat pada atribut dan tingkah laku bola am, menghapuskan ciri-ciri lain pada boleh tertentu itu. Dalam pembezaan jenis–token, satu jenis (contohnya, 'bola') adalah lebih niskala daripada token-tokennya (contohnya, 'bola sepak kulit itu').
Hoki di Sukan Komanwel 2014

Persediaan

Tujuan dibina Pusat Hoki Nasional akan menjadi tuan rumah Hoki Cabaran Juara-Juara Wanita I 2014 dan kejohanan lelaki lima negara (melibatkan Argentina, Belgium, England, Pakistan dan Scotland) pada bulan April 2014 sebagai acara pengujian dalam membawanya hingga Sukan Komanwel.
Landak Nibung

Taburan

Landak Nibung boleh didapati di Malaysia.

Ciri-ciri

Landak Nibung adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga : .Landak Raya adalah haiwan berdarah panas, melahirkan anak, menjaga anak, dan mempunyai bulu di badan.
Jantung Landak Nibung terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai mamalia, Landak Nibung berdarah panas, melahirkan anak, menjaga anak, dan mempunyai bulu di badan. Landak Nibung akan menjaga anaknya sehingga mampu berdikari.

Pengekalan

Di Malaysia, Landak Nibung (Hystrix brachyura) merupakan haiwan yang tersenarai di bawah Jadual Dua - Hidupan Liar Yang Diperlindungi, Bahagian II - Haiwan Perburuan di dalam Akta Perlindungan Hidupan Liar No.76/72
Memburu, membunuh, menembak, mengurung atau memiliki spesies ini atau sebahagian daripadanya atau terofinya tanpa lesen adalah suatu kesalahan. Menjerat haiwan ini adalah tidak dibenarkan sama sekali.
Sulfat

Dalam kimia tak organik, sesuatu sulfat (IUPAC bahasa Inggeris: sulfate atau sulphate) merupakan sejenis garam daripada asid sulfurik.

Ciri kimia

Ion sulfat merupakan sejenis anion poliatom dengan formula empirik SO₄²⁻ dengan jisim molekul 96.06 unit jisim atom; ia terdiri daripada atom pusat sulfur dikelilingi oleh empat atom oksigen dalam susunan tetrahidron. Ion silfate membawa cas dua negatif dan merupakan bes konjugat ion hidrogen sulfat (juga bisulfat), HSO₄⁻, iaitu bes konjugat asid sulfurik, H₂SO₄. Terdapat sulfat organik seperti dimetil sulfat yang merupakan sebatian kovalen dengan formula (CH₃O)₂SO₂, dan merupakan ester asid sulfurik.

Ciri-ciri

Kebanyakan sulfat sangat larut dalam air. Kekecualian termasuklah kalsium sulfat, strontium sulfat dan barium sulfat, yang tak larat. Barium sulfat sangant berguna dalam analisis gravimetri sulfat: penambahan barium klorida kepada sesuatu larutan yang mengandungi ion sulfat. Kelihatan mendakan putih, iaitu barium sulfat menunjukkan kehadiran anion sulfat.
Ion sulfat boleh menjadi satu ligan menghubungkan mana-mana satu dengan oksigen (monodentat) atau dua oksigen sebagai kelat atau jambatan. Contoh ialah molekul logam neutral kompleks PtSO₄P(C₆H₅)₃₂, di mana ion sulfat berperanan sebagai ligan bidentat. Ikatan oksigen-logam dalam molekul sulfat kompleks mempunyai ciri kovalen ternyata.

Kesan terhadap alam sekitar

Sulfat wujud sebagai zarah mikroskop (aerosol) hasil daripada pembakaran bahan api fosil dan biojisim. Mereka menambah lagi keasidan atmosfera dan mengakibatkan hujan asid.
National Geographic Wild

Ketersediaan

Saluran ini mencapai angka 10.5 juta penonton di Britain melalui penyedia TV berlangganan Sky Digital, Virgin Media. Di Republik Ireland, saluran ini disaksikan 500,000 penonton melalui UPC Ireland dan Sky Digital. Di Asia, saluran ini disiarkan melalui Star Hub dan Now TV. Showtime Arabia menyiarkan saluran ini bagi penonton Timur Tengah.
Menurut laporan pers, NGCI dijadualkan melancarkan saluran ini secara global, dengan perluasan ke Eropah, juga Afrika Selatan dan Israel.
Jagel

Jagel merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Kampung Tiong Dalam

Poskod

Poskod yang digunakan di Kampung Tiong Dalam, Kota Bharu, Kelantan adalah 16010.